ไปรษณีย์ไทย เตือนประชาชนระวังข้อความ SMS ปลอมให้คลิกลิงก์แจ้งเรียกเก็บค่าดำเนินการหรือแจ้งส่งพัสดุ
บริษัท ไปรษณีย์ไทย จำกัด แจ้งเตือนผู้ใช้บริการระวังมิจฉาชีพแอบอ้างส่งข้อความ (SMS) ThaiPost ระบุว่า เป็นอีเมลจากไปรษณีย์ไทยแจ้งว่าพัสดุของคุณอยู่ระหว่างดำเนินการแต่ไม่สามารถจัดส่งพัสดุได้ เนื่องจากไม่มีการชำระภาษีศุลกากรหรือเหตุผลอื่น พร้อมให้คลิกลิงก์เพื่อยืนยันและติดตามการจัดส่งพัสดุที่เว็บไซต์ price-that-after,offerting.buzz โดยไปรษณีย์ไทยยืนยันว่าไม่เป็นความจริง ขอแจ้งเตือนผู้ใช้บริการอย่าหลงเชื่อและกดลิงค์ ที่แนบในข้อความที่แอบอ้าง เนื่องจากอาจหลอกลวงขอข้อมูลบัตรเครดิตและข้อมูลส่วนบุคคลของผู้ใช้บริการ ทั้งนี้ไปรษณีย์ไทยไม่มีนโยบายในการส่งข้อความแจ้งเรียกเก็บค่าดำเนินการต่างๆ สำหรับผู้ใช้บริการที่ต้องการตรวจสอบสถานะสิ่งของฝากส่งทางไปรษณีย์